سعودی عربیستانی و روسیا آراسیندا الده اولونان راضیلاشما بورسالاردا نفتین قیمتینی باهالاشدیرماقدا داوام ائدیر.
راضیلاشما‌دان سونرا سون 24 ساعت عرضینده "برنت" مارکا‌لی نفتین ماکسیموم قیمتی 52،52 دو‌لارا چاتدی، غربی تگزاس نفتی‌نین ان یوکسک قیمتی ایسه 49،56 دو‌لار اولدو.
سحر سئانس‌لاریندا قیمت‌لر نیسبتن سابیتلشدی. حاضردا "برنت" نفتی 51،97 دو‌لاردان ساتیلیر، غربی تگزاس نفتی ایسه 49 دو‌لارا تکلیف اولونور.
بو گون اولوسلار آراسی انرژی آژانسی دونیا نفت بازاریندا سون دوروما دایر راپورونو آچیقلایا‌جاق. بون‌دان باشقا آمریکا نفت انستیو اؤلکه‌نین نفت ذخیره لرینین حجمینه دایر هفته‌لیک راپورو آچیقلاما‌لی‌دیر. بو راپور غیری-رسمی کاراکتر داشیییر و داها چوخ تخمینلره اساس‌لانیر. هر ایکی راپور بورسالاردا نفتین قیمتی‌نین معینلشمه‌سینده اؤنملی رول اویناییر.
